User:Ajmal Khan 123/sandbox

മുഹമ്മദ്‌ നബി - കാരുണ്യത്തിന്‍റെ തിരുദൂതര്‍ അധര്‍മ്മം അരങ്ങുവാഴുന്ന ഈ അത്യാധുനിക യുഗത്തില്‍ മാനവ സമൂഹത്തെ ധര്‍മ്മത്തിന്‍റെ പാതയില്‍ തിരികെ നടത്തുവാന്‍ പ്രവാചകര്‍ നബി തിരുമേനിയുടെ അധ്യാപനങ്ങള്‍ എന്തുമാത്രം വിലമതിക്കുന്നു എന്ന് നാം ഓരോരുത്തരും അറിഞ്ഞിരിക്കേണ്ടത് അത്യാവശ്യമാണ്. അനുദിനം എല്ലാത്തിനും വില കൂടിക്കൊണ്ടേയിരിക്കുന്നു, എന്നാല്‍ മനുഷ്യജീവന്‍റെ വില കുറഞ്ഞുകൊണ്ടേയിരിക്കുന്നു.സ്നേഹവും സാഹോദര്യവും നമ്മില്‍ നിന്നും അസ്തമിച്ചിരിക്കുന്നു.സ്നേഹത്തിന്‍റെയും സാഹോദര്യത്തിന്‍റെയും അര്‍ത്ഥം അറിഞ്ഞുകൂടാത്ത ഒരു തലമുറയാണ് വളര്‍ന്നു വരുന്നത്. വീട്ടിലെ പ്രൈവറ്റ് റൂമിലിരുന്നുകൊണ്ട് ലോകത്തിന്‍റെ ഏതേലും കോണിലുള്ളവരുടെ സുഖവിവരം സോഷ്യല്‍ മീഡിയ വഴി നാം തിരക്കുമ്പോള്‍ വീടിന്‍റെ ഒരു കോണില്‍ തുരുമ്പിച്ച ഓര്‍മകളുമായി കഴിയുന്ന വൃദ്ധസമൂഹത്തിന്‍റെ സുഖവിവരം തിരക്കാന്‍ നാം മറന്നുപോകുന്നു. അധര്‍മ്മത്തിന്‍റെ അഗാധ ഗര്‍ത്തത്തിലേക്ക് കടപുഴികി വീണ മാനവ സമൂഹത്തെ ധര്‍മ്മത്തിന്‍റെ പാതയില്‍ നയിക്കാന്‍ തിരുനബിയുടെ അധ്യാപനങ്ങള്‍ മതിയാകുന്നതാണ്.സ്നേഹവും മനുഷ്യത്വവും ഈ ലോകത്തു നിന്നു അസ്തമിച്ചിട്ടില്ലെന്നു ഇരുട്ടിന്‍റെ ശക്തികളോട് ആയിരം കുതിരശകതിയോടെ വിളിച്ചു പറയുവാന്‍ നമ്മുക്ക് ആകണം. →ഒരിക്കല്‍ തിരുനബിയും സഹാബാക്കളും ഒരു യാത്രമധ്യേ അംഗശുദ്ധി വരുത്തുവാന്‍ നദിയുടെ സമീപം വന്നു. പ്രവാചകര്‍ അംഗശുദ്ധി വരുത്തുവാന്‍ നദിയിലേക്കിറങ്ങിയപ്പോള്‍ ഒരു തേള്‍ ആ നദിയില്‍ മുങ്ങിതാഴുന്നത് കണ്ടു.ഉടന്‍ തന്നെ പ്രവാചകര്‍ തന്‍റെ കരങ്ങള്‍ കൊണ്ട് ആ തേളിനെ പൊക്കിയെടുത്തു.ഉടന്‍ തന്നെ തേള്‍ പ്രവാചകരുടെ കയ്യില്‍ ആഞ്ഞുകുത്തി.വേദനകൊണ്ട് പ്രവാചകര്‍ കൈ കുടഞ്ഞപ്പോള്‍ ആ തേള്‍ വെള്ളത്തിലേക്ക്‌ വീണു. ഉടന്‍ തന്നെ പ്രവാചകര്‍ വീണ്ടും ആ തേളിനെ വെള്ളത്തില്‍ നിന്നും കോരിയെടുത്തു.തേള്‍ വീണ്ടും പ്രവാചകരുടെ കയ്യില്‍ ആഞ്ഞുകുത്തി, വേദനകൊണ്ട് കൈ കുടഞ്ഞപ്പോള്‍ തേള്‍ വീണ്ടും വെള്ളത്തിലേക്ക്‌ വീണു.വീണ്ടും പ്രവാചകര്‍ അതിനെ വെള്ളത്തില്‍ നിന്നും കോരിയെടുത്തു.വീണ്ടും തേള്‍ പ്രവാചകരുടെ കയ്യില്‍ കടിക്കുകയും വെള്ളത്തില്‍ വീഴുകയും ചെയ്തു.നാലാമതും ആ തേളിനെ രക്ഷപെടുത്താനായി ആ കാരുണ്യത്തിന്‍റെ കരങ്ങള്‍ നീളുന്നത് കണ്ട് കൂടെയുള്ള അനുചരന്മാര്‍ ആശ്ച്ചര്യത്തോടെ ചോദിച്ചു, അല്ലയോ തിരുധൂതരെ ഓരോതവണ അങ്ങ് ആ തേളിനെ രക്ഷിക്കാന്‍ ശ്രമിച്ചപ്പോഴും അത് അങ്ങയെ ഉപദ്രവിക്കുകയാല്ലെ ചെയ്തത്,പിന്നെ എന്തിനാണ് അങ്ങ് വീണ്ടും അതിനെ രക്ഷപ്പെടുത്തുവാന്‍ നോക്കുന്നത്? ഇതു കേട്ട പ്രവാചകര്‍ തന്‍റെ അനുചരവൃന്ദത്തെ നോക്കി ഒന്നു പുഞ്ചിരിച്ച ശേഷം പറഞ്ഞു; ആ തേള്‍ അതിന്‍റെ തിന്മയെ ഉപേക്ഷിക്കുന്നില്ലാ എങ്കില്‍ ഞാന്‍ എന്തിനു എന്‍റെ നന്മയെ ഉപേക്ഷിക്കണം!.സമകാലിക സമസ്യകള്‍ക്കുള്ള മരുന്നാണ് പ്രവാചകരുടെ ഈ മറുപടി.ഇത്തരത്തിലുള്ള ഒരു ആശയം മനസ്സില്‍ കൊണ്ട് നടക്കുന്ന ഒരുവന് എങ്ങനെയാണ് തന്‍റെ സഹോദരന്‍റെ കണ്ണുനീര്‍ കുടിച്ചു തന്‍റെ ദാഹം ശമിപ്പിക്കുവാന്‍ കഴിയുന്നത്, എങ്ങനെയാണു സഹോദരിയുടെ മാനത്തെ ഭംഗിക്കുവാന്‍ കഴിയുന്നത്? ഇല്ല ഒരിക്കലും അവനു അതിനു സാധ്യമല്ല. →സ്നേഹത്തിന്‍റെ, മനുഷ്യത്വത്തിന്‍റെ ഘടികാരത്തിന്‍റെ സൂചി ഒന്ന് തിരികെ പിടിക്കുവാന്‍ നമ്മുടെ കൈകള്‍ക്ക് ശക്തി പോര, അതു നാം എത്രയും പെട്ടെന്ന് കരസ്ഥമാക്കേണ്ടിയിരിക്കുന്നു.ഏകാധിപതികളുടെ ക്രൂര ദ്രമ്ഷ്ടങ്ങളില്‍ ചവച്ചരക്കപ്പെടുന്ന ഓമന മക്കള്‍ക്ക് ആശ്വാസം നല്‍കുവാന്‍, അവഗണിക്കപ്പെടുന്ന മൂന്നാംകിട ലോകത്തിനു അത്താണിയാകുവാന്‍ നമ്മുക്ക് കഴിയണം.മാനവ സമൂഹത്തിന്‍റെ മതം സ്നേഹമാണ്.അതിലൂടെ നാം ഇരുട്ടിന്‍റെ ശക്തികളെ പിടിച്ചടക്കണം.